Diari Oficial de la Generalitat Valenciana


Sumari del DOGV 6831, del 01-08-2012 (2012/7632)

RESOLUCIÓ de 16 de juliol de 2012, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7632


Data del document
:   16-07-2012

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2012, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015. [2012/7632]  
Per la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), es van convocar ajudes dirigides a instituts tecnològics de la Xarxa IMPIVA (DOCV núm. 6441, de 19.01.2011), posteriorment modificada per resolucions d'esta Direcció General per raons de diversa índole.  
  
Vist l'informe de l'Àrea de Xarxes d'Innovació i Tecnologia de l'IMPIVA, i de conformitat amb este informe, cal la modificació de la convocatòria a fi d'adaptar-la a les exigències que en matèria de contractació amb tercers es plasmen en les auditories a què se sotmet esta entitat.   
Per tant, i de conformitat amb el que disposa la disposició final de la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015, resolc:  
  
  
Article únic. Modificació de la convocatòria  
Es modifica la Resolució d'11 de gener de 2011, del president de l'IMPIVA, en l'article 13. Obligacions de les persones beneficiàries, apartat b) Justificació de la realització del projecte o activitats, en els subapartats que s'indiquen a continuació:   
- El subapartat b.2.6), relatiu a les obligacions de concurrència i publicitat, passa a tindre la següent redacció quan el gasto vaja referit a contractació de subministrament de béns d'equip o prestació de servicis, mantenint la redacció actual per a la contractació d'obres:  
  
«Quan l'import d'un gasto subvencionable supere, IVA exclòs, la quantia de 17.999 euros en el supòsit de subministrament de béns d'equip o prestació de servicis per empreses de consultoria o assistència tècnica, la persona beneficiària haurà d'aportar també justificació d'haver sol·licitat -abans de la contracció del gasto- com a mínim tres ofertes de diferents proveïdors -sense vinculació entre ells- llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten, i així es faça constar en un informe firmat pel representant legal que haurà de contindre almenys una explicació de com es va realitzar la busca de proveïdors i de quines van ser les característiques dels gastos que van fer impossible la localització d'un mínim de tres ofertes. Este informe no serà admés com a justificant de la no-presentació de tres ofertes si el seu argument es basa en:  
· Les característiques del proveïdor (per exemple: "proveïdor habitual", o "subministrador únic" sense que en este cas s'aporten més dades que ho acrediten).  
· Les característiques genèriques del bé o servici (per exemple: "caràcter tecnològic del servici").  
· Les característiques genèriques de l'empresa o entitat beneficiària (per exemple: "política de compres implantada i aprovada per la direcció", etc.).  
La selecció de les ofertes -d'obligatòria aportació en la justificació- haurà de realitzar-se entre empreses de què almenys dos d'estes no siguen empreses integrants de la junta directiva o consell rector de l'entitat beneficiària, ni ostenten drets de vot superiors al 50%. L'elecció entre les ofertes presentades haurà de recaure en la més econòmica, justificant en un informe l'elecció en un altre sentit.   
La no-presentació dels informes a què fa referència el paràgraf anterior, o la seua insuficiència, donarà lloc a la no-consideració del cost subvencionable, amb la consegüent minoració o revocació de l'ajuda concedida, sense perjuí de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular en funció d'esta la subvenció concedida».  
  
- El subapartat b.2.7) s'elimina íntegrament.  
  
DISPOSICIÓ FINAL   
  
Única  
La present resolució entrarà en vigor el dia de la data.  
  
València, 16 de juliol de 2012.- El director general de l'IMPIVA: Rafael Miró Pascual.